# REFERAT

Fellesmøte representantskapet og rådmannsutvalget

|  |  |  |
| --- | --- | --- |
| Møtested | **Før lunsj: Lyngdal kulturhus 0900 - 1200**  **Etter lunsj: Postgården Møterom Årnes/Berge** | Ansvar for oppfølgning |
| Møtetidspunkt | Dato: 28.01.20  Dagen starter med oppstartsmøte for Lister 2030, se egen innkalling fra Agder Fylkeskommune.  Lister Nyskaping har styremøte samme dag, og legger opp til et eiermøte klokken 1200 – 1300, se egen innkalling  Vi legger opp til ca en time med rådmannsutvalg, deretter fellesmøte med rådmannsutvalget og representantskapet. |  |
| Tilstede | Jonny Liland – Sirdal  Torbjørn Klungland – Flekkefjord  Ordfører Arnt Abrahamsen – Farsund  Ordfører Jan Kristensen – Lyngdal  Ordfører Per Sverre Kvinlaug - Kvinesdal  Ordfører Margrethe Handeland – Hægebostad  Jens Arild Johannessen – Kvinesdal kommune  Inge Stangeland – Sirdal  Bernhard Nilsen – Flekkefjord  Ståle Manneråk Kongsvik – Farsund  Kjell Olav Hæåk – Audnedal  Svein Vangen – daglig leder Listerrådet |  |
| Forfall | Ivan Sagebakken – Hægebostad |  |
| Orientering | I regi av rådmannsutvalget er det sendt to søknader om skjønnsmidler til Fylkesmannen.   * Forprosjekt vedrørende samarbeid om voksenopplæringen * Forprosjekt vedrørende samarbeid om kompetanse og tjenester |  |
| Bedriftsbesøk | **Det er ikke bedriftsbesøk denne dagen** |  |
|  | **Rådmannsmøte** |  |
| R-01/20 | Konstituering av leder og nestleder i rådmannsutvalget § 9 RÅDMANNSUTVALG Rådmannsutvalget utgjør et arbeidsutvalg under representantskapet. Rådmannsutvalget består av rådmennene i de 6 samarbeidskommunene. Rådmannsutvalget velger en leder og nestleder, disse velges for kommunestyreperioden. Rådmannsutvalget har møter i forkant av møtene i representantskapet.  Rådmannsutvalget har som overordnet oppgave å bidra aktivt til å utvikle kommunesektoren faglig og administrativt. Rådmannsutvalget er et rådgivende organ for representantskapet og medvirker i behandlingen av aktuelle administrative og faglige saker gjennom utarbeidelse av uttalelser.  **Vedtak**:  For kommende periode:  Leder: Ståle Manneråk Kongsvik  Nestleder: Ivan Sagbakken |  |
| R-02/20 | **Veteranplan, og videre behandling**  Arbeidsgruppen for veteranplan for Lister er i ferd med å avslutte sitt arbeid, og etterspør hvordan planen skal behandles videre.  **Forslag til innstilling:**   * Når utkast til plan foreligger, oversende planen rådmannsutvalget for videre behandling. * Rådmannsutvalget anmoder om at dette kan skje innen 21.02.29.   **Konklusjon**: som innstilling. |  |
| R-03/20 | **Betalingsmodeller for Listersamarbeidet**  Viser til R-sak 38/19.  «I forbindelse med at man nå er i ferd med å utarbeide en ny avtale knyttet til NAV-Lister, ser rådmannsutvalget det som formålstjenlig å ta en gjennomgang av alle vertskommuneavtalene. Hensikten er å utvikle en felles standard i tråd med ny kommunelov.  Rådmannsutvalget gjorde i den sammenheng et vedtak om å legge til grunn en betalingsmodell hvor 20% var fast, og resten etter innbyggertall.  **Forslag til innstilling:**   * Med mindre annet er bestem, skal dette gjelde for alle vertskommunesamarbeid. * For Lister Nyskaping AS * For Lister Kompetanse AS * Listerfondet     **Konklusjon**   * Listersamarbeidet legger til grunn en betalingsmodell for interkommunalt samarbeid, regulert etter kommunelovens Kap 18, 19 og 20, hvor 20% er fast og 80% fordeles etter innbyggertall. * Betalingsmodell for andre samarbeid/selskaper fastsettes særskilt. * Saken om endringer legges frem og behandles i kommunene før sommeren 2020. Eventuelle endringer vil gjelde fra 2021. |  |
| R-04/20 | **Etablering av Barnas Stasjon i Lyngdal.**  I forbindelse med at Blå Kors har fått støtte fra Staten til å etablere Barnas Stasjon i Lyngdal, er det kommet en henvendelse fra Blå Kors, der de ber om økonomisk tilskudd fra kommunene i Lister. Målet er å kunne drifte Barnas Stasjon på full tid.  **Konklusjon**:  Saken oversendes Lister barnevern for en nærmere vurdering om dettet kan løses innenfor eksisterende rammer. |  |
|  | **Fellesmøte ordførere og rådmenn (OR)** |  |
| OR-01/20 | Arbeidsformer for Lister interkommunale politiske råd   * Politisk samarbeid og organisering * Administrativt samarbeid og organisering   **Konklusjoner**:  Lister interkommunale politiske råd og Listersamarbeidet er et viktige faglig og politisk bindelegg mellom ulike forvaltningsnivå. Både til de enkelte kommunale fagområder og opp mot det fylkeskommunale og nasjonale nivå.  Styret i Lister interkommunale råd, og rådmannsutvalget i Lister, ser det som ønskelig at regionsamarbeidet, både her i Lister og ellers, får en tettere kobling til Agder fylkeskommune/KS og fylkesmannen.  Det interkommunale samarbeidet har en viktig «mellomromsfunksjon» ved at de:   * …..koordinerer fagmiljøene * …..fungerer som innovasjonsarenaer * …..kraftsamler kompetanse * …..bidrar til fagpolitisk samarbeid * …..omsetter mål til konkrete handlinger   Skal vi lykkes med å nå målene i Agder 2030 bør det utvikles en tettere kobling mellom de interkommunale arenaer og fylkeskommunale arenaer.  Dette gjelder i forhold til både konkrete avtaler og ressurstilgang.  **Vedtak**:  Administrasjonen i Lister – Setesdal - og Østre Agder interkommunale råd, sender en felles anmodning til KS om at KS inviterer til et felles møte med politisk og administrativ ledelse i regionene. | Arnt  Ståle |
| OR-02/20 | **Videregående skolestruktur - Høring**  Høringsfrist for alle høringene er 24. februar 2020. Man foreslår å gjøre endringer i noen av fagene i det yrkesfaglige tilbudet:   * **Splitting av Vg3 akvakultur i Vg3 akvakultur og Vg3 havbruksteknikk** Vi foreslår å splitte dagens læreplan på Vg3 akvakultur/opplæring i bedrift i to nye retninger, en med vekt på teknologi og en med vekt på biologi. [Les og svar på høringen her](https://hoering.udir.no/Hoering/v2/890). * **Endring av navn på Vg1 teknikk- og industriell produksjon** Vi foreslår å endre navn på utdanningsprogrammet teknikk og industriell produksjon til Vg1 Teknologifag eller Vg1 Teknologi- og industrifag. [Les og svar på høringen her.](https://hoering.udir.no/Hoering/v2/887) * **Endring av navn på utdanningsprogrammet elektro til elektro og datateknologi** Vi foreslår å endre navn på Vg1 elektrofag til Vg1 elektro og datateknologi. [Les og svar på høringen her.](https://hoering.udir.no/Hoering/v2/888)   Kan noen av disse endringer ha konsekvenser for det lokale tilbudet i Lister?    Det er også grunn til å merke seg at det nå er under utforming en plan for den kommende skolestrukturen på Agder. Denne kommer ut på høring i løpet av våren.  Hvordan det kommende utdanningstilbudet utformes og lokaliseres er svært viktig for Lister- regionen av mange grunner. Det er et klart mål i Agder 2030 at det skal være en god balanse mellom tilbud og etterspørsel etter kompetanse i det regionale arbeidsmarkedet.  Arbeidet med Lister 2030 starter opp den 28 januar, og vi ser at det for regionen nå er svært viktig at man klarer å styrke overgangen mellom videregående opplæring og arbeidslivet.    **Møte med videregående, rektorer/ordførere mandag 27 januar. Tema: Ny skolestruktur på Agder.**  (Tor-Inge Rake, Johan Vesterås, Jan Telhaug, Espen Berglund, Arnt Abrahamsen, Thorbjørn Klungland, Jan Kristensen og Svein Vangen.  Hovedfokuset for møtet var dagens skolestruktur i Lister, hva ser man for seg av behov fremover, og hvordan kan dette dekkes på en best muligmåte for å ivareta mangfoldet av studietilbud.  Vi ser det som viktig at både det politiske og administrative samarbeidet i regionen er godt kjent med hva som er ønsket skoletilbud både for våre elever, og for at det er et godt samsvar mellom næringslivets behov og den videregående skolen sitt samla linjetilbud.   * Er det behov for å differensiere mellom små og store skoler? * Trenger vi flere programfag? * Hva menes med en desentralisert strukturmodell? * Er det behov for oppgradering av noen skoler? * Kan det være hensiktsmessig med en avtale mellom fylkeskommunen og regionen?   Rektorene ser det ikke som nødvendig å lage en felles høring knyttet til det nasjonale forslaget til endringer i utdanningsprogrammene  ------------------------------------------------------  **Vedtak 28.01.20**   * Det settes ned en egen arbeidsgruppe bestående av de fire rektorene ved de videregående skolene i Lister. * Hovedfokuset er mulige utdanningspolitiske strukturendringer som vedkommer Listerregionen. * Arbeidsgruppe utarbeider et notat. * Arbeidet sees i sammenheng med arbeidsgruppe 4 i Lister 2030:  Utdanning, kompetanse og tjenesteinnovasjon * Notatet oversendes Lister interkommunale politiske råd innen utgangen av uke 8. | Jan |
| OR-03/20 | Program Listertinget  Ettersendes |  |
| Eventuelt |  |  |

Lyngdal 29.01.20

Svein Vangen

Daglig leder Lister interkommunale politiske råd